Ուշագրավ է, որ Բաշար Ասադի` Սոչի կատարելիք այցի մասին նախապես որևէ տեղեկություն չէր հրապարակվել: Ավելին, թեև Ասադի և Պուտինի բանակցությունները, ինչպես նաև նախագահների հանդիպումը ռուսաստանցի զինվորականների հետ կայացան երկուշաբթի` օրվա երկրորդ կեսին, դրանց մասին պաշտոնական հաղորդագրությունը հրապարակվեց միայն այսօր առավոտյան: Նշենք, որ երկու տարի առաջ ևս, երբ Բաշար Ասադը ժամանել էր Մոսկվա, նրա այցի մասին հայտնի դարձավ դրա ավարտից շուրջ 12 ժամ անց: